Landsretten stadfæstede byrettens kendelse om ikke at tilbagebetale retsafgift, da kreditors tilbagekaldelse skete efter 2. påtegning på betalingspåkrav var lavet
Ret: Østre Landsret (2. instans)
Faggruppe: Civilsag — Visse kæresager
Sagsemner: Afgifter;
Fogedret;

ØSTRE LANDSRETS RETSBOG







Den 14. april 2016 satte Østre Landsret retten i retsbygningen; Bredgade 42, København.


Som dommere fungerede landsdommerne Katja Høegh, Linde Jensen og Gerd Sinding
(kst.), førstnævnte som rettens formand.


Der foretoges


19. afd. kære nr. B-624-16:
PARKZONE A/S
mod





Ingen var mødt eller indkaldt.


Der fremlagdes kæreskrift af 9. marts 2016 med bilag; hvorved Extenso Inkasso på vegne
PARKZONE A/S har kæret Holbæk Fogedrets afgørelse af 25. februar 2016 (FS 40 -
9305/2015), hvorved det blev bestemt, at der ikke tilbagebetales retsafgift.


Endvidere fremlagdes fogedens fremsendelsesbrev af 11.marts 2016 0g udskrift af
fogedbogen indeholdende den kærede afgørelse.


Kærende har i sit kæreskrift anført blandt andet, at sagen blev tilbagekaldt fra fogedretten
efter at debitor havde modtaget indkaldelse til udlægsmødet; men før afholdelse af dette,
idet debitor ønskede at indgå en afdragsordning. Tvangsfuldbyrdelsen blev dermed ikke
iværksat; 0g afgiftspligten vedrørende denne må anses for bortfaldet; således at den

- 2 - 
 
indbetalte retsafgift på 300 kr. skal tilbagebetales. For dette taler også, at det vil øge 
debitors motivation for at få afviklet kravet, hvis om kostningerne i forbindelse med 
udlægsforre tningen kan undgås.  
 
Indkærede har ikke udtalt sig vedrørende kæren.  
 
Foged en har ved sagens fremsendelse henholdt sig til den trufne afgørelse.  
 
De modtagne bilag var til stede.  
 
Efter votering afsagdes  
 
k e n d e  l s e :  
 
Da kærende har sat kryds i alle tre felter i anmodningen om betalingspåkrav og dermed 
anmodet både om, at udlæg iværksættes uden fornyet anmodning, såfremt skyldneren ikke 
fremsætter indsigelser, og om, at retssagsbehandling indledes på grundlag af 
betalingsp åkravet uden indlevering af stævning, såfremt skyldneren fremsætter indsigelser, 
tiltræder landsretten, at spørgsmålet om tilbagebetaling som anført af fogedretten skal 
afgøres efter retsafgiftslovens § 15 a, stk. 4.  
 
Landsretten er herefter enig i fogedrettens resultat og begrundelsen he rfor. 
 
Landsretten stadfæster derfor fogedrettens afgørelse.  
 
T h i  b e s t e m m e s :  
 
Fogedrettens afgørelse  stadfæstes.  
 
Retten hævet.

- 3 - 
 
(Sign.)